CELEX: 32003R1224
Language: lt
Date: 2003-07-09 00:00:00
Title: 2003 m. liepos 9 d. Komisijos reglamentas (EB) Nr. 1224/2003 dėl tam tikrų produktų klasifikavimo pagal Kombinuotąją nomenklatūrą

Svarbus teisinis pranešimas

|

32003R1224

Oficialusis leidinys L 172 , 10/07/2003 p. 0004 - 0005

		Komisijos reglamentas (EB) Nr. 1224/20032003 m. liepos 9 d.dėl tam tikrų produktų klasifikavimo pagal Kombinuotąją nomenklatūrąEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 2176/2002 [2], ypač į jo 9 straipsnio 1 dalį,kadangi:(1) Norint užtikrinti Reglamento (EEB) Nr. 2658/87 priede pateiktos Kombinuotosios nomenklatūros vieningą taikymą, būtina priimti priemonių dėl šio reglamento priede išvardytų prekių klasifikavimo.(2) Reglamentu (EEB) Nr. 2658/87 nustatyti Kombinuotosios nomenklatūros aiškinimo bendrieji principai. Šios taisyklės taikomos ir bet kuriai kitai nomenklatūrai, sudarytai atsižvelgiant į konkrečias Bendrijos nuostatas, kurios pagrindą visiškai ar iš dalies sudaro Kombinuotoji nomenklatūra, arba kuria nustatoma papildomų Kombinuotosios nomenklatūros suskirstymo punktų, siekiant taikyti tarifines ir kitas priemones, susijusias su prekyba prekėmis.(3) Pagal tas bendrąsias taisykles šio reglamento priede pateiktos lentelės 1 skiltyje apibūdintos prekės dėl 3 skiltyje nurodytų priežasčių turėtų būti klasifikuojamos pagal 2 skiltyje nurodytą KN kodą.(4) Tikslinga, kad pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 [4], 12 straipsnio 6 dalį turėtojas trijų mėnesių laikotarpį galėtų toliau remtis valstybių narių muitinės institucijų paskelbta privalomąja tarifine informacija dėl prekių klasifikavimo pagal Kombinuotąją nomenklatūrą, kuri neatitinka šio reglamento nuostatų.(5) Šiame reglamente numatytos priemonės atitinka Muitinės kodekso komiteto nuomonę,PRIĖMĖ ŠĮ REGLAMENTĄ:1 straipsnisŠio reglamento priede pateiktos lentelės 1 skiltyje apibūdintos prekės Kombinuotojoje nomenklatūroje turi būti klasifikuojamos pagal tos lentelės 2 skiltyje nurodytą atitinkamą KN kodą.2 straipsnisPagal Reglamento (EEB) Nr. 2913/92 12 straipsnio 6 dalį, trijų mėnesių laikotarpį galima toliau remtis valstybių narių muitinės institucijų paskelbta privalomąja tarifine informacija, kuri neatitinka šio reglamento nuostatų.3 straipsnisŠis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2003 m. liepos 9 d.Komisijos varduFrederik BolkesteinKomisijos narys[1] OL L 256, 1987 9 7, p. 1.[2] OL L 331, 2002 12 7, p. 3.[3] OL L 302, 1992 10 19, p. 1.[4] OL L 311, 2000 12 12, p. 17.--------------------------------------------------PRIEDASPrekių aprašymas | Klasifikavimas (KN kodas) | Priežastys |(1) | (2) | (3) |1.Nealkoholinis gėrimas, kuris susideda iš gazuoto vandens, sacharozės, gliukozės, citrinos rūgšties, taurino (0,4 %), gliukoronolaktolo (0,24 %), kofeino (0,03 %), inositolo vitaminų, kvapiųjų ir dažiųjų priedų. Jis pateikiamas kaip energijos gėrimas 250 ml. talpos skardinėse. | 22021000 | Klasifikavimas nustatytas, remiantis Kombinuotosios nomenklatūros aiškinimo 1 ir 6 bendrųjų taisyklių nuostatomis, 22 skyriaus 3 pastaba, 22 skyriaus 1 papildančiąja pastaba bei 2202 ir 22021000 KN kodų formuluotėmis. Tai, kad produkto sudėtyje inter alia yra taurino, kofeino ir vitaminų, netrukdo jį klasifikuoti 22021000 subpozicijoje (žr. suvienodintos sistemos 2202 pozicijos paaiškinančiosios pastabos A dalies 2 punktą bei Kombinuotosios nomenklatūros 22021000 KN kodo paaiškinančiąją pastabą). |2.Iš neakyto plastiko pagaminta plėvelė, kurios bendras storis ne daugiau kaip 0,011 mm, sudaryta iš poli(etileno tereftalato) (PET), iš vienos pusės metalizuota aliuminiu, kuris po to padengtas alkilintos melamino dervos (lako) sluoksniu.Dominuojanti plastmasė – poli(etileno tereftalatas). Metalo sluoksnis uždedamas vakuuminio nusėdimo būdu, o metalizuotoji plėvelė praleidžia šviesą. Plėvelė tinka gelbėjimo apklotų gamybai. | 39206219 | Klasifikavimas nustatytas, remiantis Kombinuotosios nomenklatūros aiškinimo 1 ir 6 bendrųjų taisyklių nuostatomis bei 3920, 392062 ir 39206219 KN kodų formuluotėmis. Metalizuotosios plastiko plėvelės negalima pripažinti 3921 pozicijoje klasifikuojamu produktu, nes negali būti tariama, kad vakuuminio nusėdimo būdu uždedant metalo sluoksnį siekiama sustiprinti plastiko plėvelę (taip pat žr. suvienodintos sistemos 3920 pozicijos paaiškinančiąją pastabą). |--------------------------------------------------